
Grozījumi Ministru kabineta 2023. gada 13. jūnija noteikumos Nr. 306 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts ieguldījumiem mazajās lauku saimniecībās" 2023.–2027. gadam"
Izdoti saskaņā ar Lauksaimniecības un lauku attīstības likuma 5. panta ceturto daļu
· Izdarīt Ministru kabineta 2023. gada 13. jūnija noteikumos Nr. 306 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts ieguldījumiem mazajās lauku saimniecībās" 2023.–2027. gadam" (Latvijas Vēstnesis, 2023, 115. nr.) šādus grozījumus:
· 1. Papildināt ar 9.1 punktu šādā redakcijā:
· "9.1 Lauku atbalsta dienests vērtē atbalsta pretendenta atbilstību grūtībās nonākuša saimnieciskās darbības veicēja statusam atbilstoši normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai."
· 2. Izteikt 13.3. apakšpunktu šādā redakcijā:
· "13.3. izdara ieguldījumus klimata pārmaiņu mazināšanā, energoefektivitātes palielināšanā vai enerģijas izmantošanā, kā arī ieguldījumus, kas uzlabo lauksaimniecības dzīvnieku labturību (to apliecina Pārtikas un veterinārā dienesta atzinums) vai mazina lauksaimnieciskās darbības vai dzīvnieku postījumu risku, un citus ieguldījumus."
· 3. Izteikt 20. punktu šādā redakcijā:
· "20. Šo noteikumu 1. punktā minēto pasākumu darbības atbalsta saņēmējs uzsāk ne vēlāk kā deviņu mēnešu laikā no dienas, kad stājies spēkā lēmums par projekta iesnieguma apstiprināšanu."
· 4. Izteikt 21.3. apakšpunktu šādā redakcijā:
· "21.3. noslēdzis līgumu un samaksājis avansu vismaz 10 procentu apmērā no paredzētās iegādes summas saistībā ar šo noteikumu 1. punktā minēto pasākumu darbībām."
· 5. Izteikt 24.2. apakšpunktu šādā redakcijā:
· "24.2. šo noteikumu 1.2. apakšpunktā minētajā pasākumā – no 5000 līdz 30 000 euro, tai skaitā šo noteikumu 1.1. apakšpunktā minētajā pasākumā saņemtais publiskais finansējums."
· 6. Izteikt 25. punktu šādā redakcijā:
· "25. Atbalsta intensitāte ir 85 procenti no projekta attiecināmajiem izdevumiem, izņemot par lauksaimniecībā izmantojamo traktoru iegādi. Lauksaimniecībā izmantojamo traktoru iegādei atbalsta intensitāte ir 50 procentu, bet tā nepārsniedz šo noteikumu 24. punktā minēto maksimālo publiskā finansējuma apmēru."
· 7. Izteikt 27.5. apakšpunktu šādā redakcijā:
· "27.5. izmaksas par tādu preventīvo darbību īstenošanu kā žogu izveide, tehnikas un iekārtu papildaprīkojuma iegāde, lai aizsargātu kultūraugus vai lauksaimniecības dzīvniekus pret lielajiem plēsējiem, kā arī mazinātu savvaļas dzīvnieku bojāeju, pretsalnu (pretsalnu laistīšana, gaisa maisīšanas torņi, miglas ģeneratori) un krusas (krusas aizsargtīkli) aizsardzības sistēmu izveide dārzkopībā, un aitkopības saimniecībām – par sargsuņu iegādi, lai aizsargātu ganāmpulku pret lielajiem plēsējiem;".
· 8. Svītrot 30. punktu.
· 9. Izteikt 38.3. apakšpunktu šādā redakcijā:
· "38.3. informāciju par atbilstoši būvniecības jomu regulējošajiem normatīvajiem aktiem Būvniecības informācijas sistēmā reģistrētu būvniecības lietu, kā arī iepirkuma dokumentus, kas saistīti ar būvniecības izmaksām, ja darījumdarbības plānā plānota būvniecība vai būvmateriālu iegāde;".
· 10. Papildināt ar 38.1 punktu šādā redakcijā:
· "38.1 Šo noteikumu 38.2. un 38.3. apakšpunktā noteikto informāciju atbalsta pretendents iesniedz kopā ar projekta iesniegumu vai sešu mēnešu laikā pēc tam, kad stājies spēkā lēmums par projekta iesnieguma apstiprināšanu."
· 11. Izteikt 42. punktu šādā redakcijā:
· "42. Lauku atbalsta dienests uzrauga šo noteikumu 13.1. un 13.2. apakšpunktā noteikto saimniecisko darbības rādītāju sasniegšanu un nepazemināšanu visā uzraudzības periodā. Lauku atbalsta dienests ir tiesīgs apmeklēt atbalsta saņēmēja saimniecību, kā arī pieprasīt no atbalsta saņēmēja informāciju par saimniecisko rādītāju izpildi un atbilstību projekta vērtēšanas kritērijiem."

